**Ո Ր Ո Շ ՈՒ Մ**

(գնումների գործընթացին մասնակցող անձին գնումների գործընթացին մասնակցելու իրավունք չունեցող մասնակիցների ցուցակում

ներառելու մասին)

ք. Երևան 27.12.2024թ.

ՀՀ քաղաքաշինության կոմիտեի (այսուհետ՝ Կոմիտե) գլխավոր քարտուղար Գուրգեն Եղիազարյանս, ուսումնասիրելով N ՀՀՔԿ-ԳՀԽԾՁԲ-23/6 ծածկագրով գնման ընթացակարգի փաստաթղթային փաթեթը, ինչպես նաև ՍՈՒՐԳԵՎ ՍՊ ընկերության (այսուհետ նաև՝ Ընկերություն) վերաբերյալ Գնումների գործընթացին մասնակցելու իրավունք չունեցող մասնակիցների ցուցակում (այսուհետ՝ Ցուցակ) գնումների գործընթացին մասնակցող անձանց ներառման հարցերը քննող հանձնաժողովի 2024 թվականի դեկտեմբերի 27-ի նիստի արդյունքներով կազմված N 1 արձանագրության առաջարկությունը՝

**Պ Ա Ր Զ Ե Ց Ի**

1. Կոմիտեի և Ընկերության միջև միջև 2023 թվականի հունիսի 13-ին կնքվել է Արարատի մարզի «Արտաշատի բժշկական կենտրոն» ՓԲԸ-ի պոլիկլինիկայի մասնաշենքի վերակառուցման աշխատանքների որակի տեխնիկական հսկողության խորհրդատվական ծառայության մատուցման N ՀՀՔԿ-ԳՀԽԾՁԲ-23/6 գնման պայմանագիրը (այսուհետ՝ Պայմանագիր), որի գինը կազմում է 11.500.000 (տասնմեկ միլիոն հինգ հարյուր հազար) ՀՀ դրամ:
2. Կառավարության 2024 թվականի նոյեմբերի 15-ի N 1802-Ն որոշմամբ նախատեսվել են ֆինանսական միջոցներ և ի կատարումն հիշյալ որոշման 2024 թվականի նոյեմբերի 22-ին Ընկերությունը ծանուցվել է Պայմանագրում փոփոխություն կատարելու մասին N 2 համաձայնագրի նախագծի մասին՝ ներկայացման վերջնաժամկետ սահմանելով 2024 թվականի դեկտեմբերի 13-ը ներառյալ (15 աշխատանքային օր):
3. Ընկերությունը ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի (այսուհետ՝ Կարգ) 33-րդ կետի 12-րդ ենթակետի և Պայմանագրի 7.14 կետով սահմանված ժամկետում չի ներկայացրել պայմանագրի և որակավորման ապահովումների բանկային երաշխիքները:
4. Հիմք ընդունելով Կարգի 33-րդ կետի 12-րդ ենթակետը և Պայմանագրի 7.14 կետը՝ Կոմիտեն 2024 թվականի դեկտեմբերի 17-ից միակողմանի լուծել է Պայմանագիրը, այդ մասին ծանուցել է Ընկերությանը և ծանուցումը հրապարակել տեղեկագրում:
5. Գրությամբ առաջարկվել էր մինչև Ընկերությանը Ցուցակում ներառելու մասին պատվիրատուի ղեկավարի որոշման կայացման վերջնաժամկետը լրանալու օրը վճարել պայմանագրի ապահովման ընդհանուր 1.180.600 (մեկ միլիոն մեկ հարյուր ութսուն հազար վեց հարյուր) ՀՀ դրամ և որակավորման ապահովման ընդհանուր 1.770.900 (մեկ միլիոն յոթ հարյուր յոթանասուն հազար ինը հարյուր) ՀՀ դրամ գումարները, ինչն Ընկերության կողմից մինչ օրս չի կատարվել:

Այսպիսով Ընկերության կողմից խախտվել են Պայմանագրի շրջանակներում ստանձնած պարտավորությունները, ինչը հանգեցրել է Պայմանագրի միակողմանի լուծմանը:

Հիմք ընդունելով վերոգրյալը և ղեկավարվելով «Գնումների մասին» օրենքի 6-րդ հոդվածի 1-ին մասի 6-րդ կետի «ա» պարբերությամբ և 2-րդ մասով՝

**ՈՐՈՇԵՑԻ**

1. ՍՈՒՐԳԵՎ ՍՊ ընկերությունը (ՀՎՀՀ՝ 00868322, հասցե՝ ք. Երևան, Նորք 2-րդ նրբ., տուն 2) ներառել գնումների գործընթացին մասնակցելու իրավունք չունեցող մասնակիցների ցուցակում,
2. սույն որոշման օրինակն ուղարկել Ընկերությանը և Ֆինանսների նախարարություն,
3. որոշումը կարող է բողոքարկվել Երևան քաղաքի առաջին ատյանի ընդհանուր իրավասության դատարան՝ այն ստանալու օրվանից երեսուն օրվա ընթացքում։

